CELEX: 31990D0457
Language: el
Date: 1990-08-02 00:00:00
Title: 90/457/ΕΟΚ: Απόφαση της Επιτροπής της 2ας Αυγούστου 1990 που τροποποιεί την απόφαση 90/17/ΕΟΚ για την έγκριση του προγράμματος 1990 για την κατανομή στα κράτη μέλη των πόρων που θα καταλογισθούν στο έτος προϋπολογισμού 1990 για τη χορήγηση τροφίμων που προέρχονται από τα αποθέματα παρέμβασης σε οργανισμούς που έχουν ορισθεί για τη διανομή τους στους απόρους της Κοινότητας

Avis juridique important

|

31990D0457

90/457/ΕΟΚ: Απόφαση της Επιτροπής της 2ας Αυγούστου 1990 που τροποποιεί την απόφαση 90/17/ΕΟΚ για την έγκριση του προγράμματος 1990 για την κατανομή στα κράτη μέλη των πόρων που θα καταλογισθούν στο έτος προϋπολογισμού 1990 για τη χορήγηση τροφίμων που προέρχονται από τα αποθέματα παρέμβασης σε οργανισμούς που έχουν ορισθεί για τη διανομή τους στους απόρους της Κοινότητας  

Επίσημη Εφημερίδα αριθ. L 233 της 28/08/1990 σ. 0024 - 0025

***** ΑΠΟΦΑΣΗ ΤΗΣ ΕΠΙΤΡΟΠΗΣ  της 2ας Αυγούστου 1990  που τροποποιεί την απόφαση 90/17/ΕΟΚ για την έγκριση του προγράμματος 1990 για την κατανομή στα κράτη μέλη των πόρων που θα καταλογισθούν στο έτος προϋπολογισμού 1990 για τη χορήγηση τροφίμων που προέρχονται από τα αποθέματα παρέμβασης σε οργανισμούς που έχουν ορισθεί για τη διανομή τους στους απόρους της Κοινότητας  (90/457/ΕΟΚ)  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 3730/87 του Συμβουλίου της 10ης Δεκεμβρίου 1987 που καθορίζει τους γενικούς κανόνες για την παροχή τροφίμων από τα αποθέματα παρέμβασης σε ορισμένους οργανισμούς με σκοπό τη διανομή τους στα πιο άπορα άτομα της Κοινότητας (1),  τον κανονισμό (ΕΟΚ) αριθ. 3744/87 της Επιτροπής της 14ης Δεκεμβρίου 1987 που καθορίζει τους λεπτομερείς κανόνες για τη χορήγηση τροφίμων που προέρχονται από τα αποθέματα παρέμβασης στους οργανισμούς που έχουν ορισθεί για τη διανομή τους στους απόρους της Κοινότητας (2), όπως τροποποιήθηκε τελευταία από τον κανονισμό (ΕΟΚ) αριθ. 2736/89 (3), και ιδίως το άρθρο 4 παράγραφος 2,  Εκτιμώντας:  ότι, για να υλοποιηθεί το πρόγραμμα χορήγησης των τροφίμων αυτών στους απόρους το οποίο θα χρηματοδοτηθεί από τους πόρους που είναι διαθέσιμοι κατά το έτος προϋπολογισμού 1990, η Επιτροπή έλαβε την απόφαση 90/17/ΕΟΚ (4) σχετικά με την κατανομή πόρων στα κράτη μέλη· ότι, για ένα κράτος μέλος, τα κατανεμηθέντα ποσά υπερβαίνουν εκείνα που σήμερα θεωρούνται αναγκαία από τις αρμόδιες αρχές ενώ σε άλλα κράτη μέλη τα εν λόγω ποσά δεν επαρκούν για την κάλυψη των αναγκών·  ότι, για να αριστοποιηθούν τα αποτελέσματα του προγράμματος, η Επιτροπή θεωρεί απαραίτητο να τροποποιηθεί η απόφαση που ελήφθη σχετικά με την κατανομή των πόρων που θα καταλογισθούν στον προϋπολογισμό 1990,  ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:  Άρθρο 1  Η απόφαση 90/17/ΕΟΚ της Επιτροπής τροποποιείται ως εξής:  α) το άρθρο 2 αντικαθίσταται από το ακόλουθο κείμενο:  «Άρθρο 2  Λαμβάνοντας υπόψη το ανώτατο όριο των 0 Ecu, οι ακόλουθες ποσότητες προϊόντων μπορούν να αποσυρθούν από την παρέμβαση για διανομή στη Γερμανία:  - 0 τόνοι βουτύρου.»·  β) το άρθρο 3 αντικαθίσταται από το ακόλουθο κείμενο:  «Άρθρο 3  Λαμβάνοντας υπόψη το ανώτατο όριο των 25 269 000 Ecu, οι ακόλουθες ποσότητες προϊόντων μπορούν να αποσυρθούν από την παρέμβαση για διανομή στην Ιταλία:  - 9 000 τόνοι σκληρού σίτου,  - 6 900 τόνοι μαλακού σίτου,  - 1 000 τόνοι βουτύρου,  - 6 660 τόνοι βοείου κρέατος,  - 1 000 τόνοι ελαιολάδου.»·  γ) το άρθρο 4 αντικαθίσταται από το ακόλουθο κείμενο:  «Άρθρο 4  Λαμβάνοντας υπόψη το ανώτατο όριο των 35 654 000 Ecu, οι ακόλουθες ποσότητες προϊόντων μπορούν να αποσυρθούν από την παρέμβαση για διανομή στην Ισπανία:  - 20 350 τόνοι μαλακού σίτου,  - 4 600 τόνοι σκληρού σίτου,  - 3 475 τόνοι βουτύρου,  - 3 450 τόνοι βοείου κρέατος,  - 4 900 τόνοι ελαιολάδου.»·  δ) το άρθρο 5 αντικαθίσταται από το ακόλουθο κείμενο:  «Άρθρο 5  Λαμβάνοντας υπόψη το ανώτατο όριο των 12 975 500 Ecu, οι ακόλουθες ποσότητες προϊόντων μπορούν να αποσυρθούν από την παρέμβαση για διανομή στην Ελλάδα:  - 3 200 τόνοι βοείου κρέατος.»·  ε) το άρθρο 6 αντικαθίσταται από το ακόλουθο κείμενο:  «Άρθρο 6  Λαμβάνοντας υπόψη το ανώτατο όριο των 4 316 000 Ecu, οι ακόλουθες ποσότητες προϊόντων μπορούν να αποσυρθούν από την παρέμβαση για διανομή στην Ιρλανδία:  - 50 τόνοι βουτύρου,  - 1 600 τόνοι βοείου κρέατος.»·  ζ) το άρθρο 9 αντικαθίσταται από το ακόλουθο κείμενο:  «Άρθρο 9  Λαμβάνοντας υπόψη το ανώτατο όριο των 9 573 500 Ecu, οι ακόλουθες ποσότητες προϊόντων μπορούν να αποσυρθούν από την παρέμβαση για διανομή στην Πορτογαλία:  - 1 040 τόνοι μαλακού σίτου,  - 760 τόνοι σκληρού σίτου,  - 525 τόνοι βουτύρου,  - 1 775 τόνοι βοείου κρέατος,  - 725 τόνοι ελαιολάδου.»·  η) το άρθρο 11 αντικαθίσταται από το ακόλουθο κείμενο:  «Άρθρο 11  1. Λαμβάνοντας υπόψη το ανώτατο όριο των 2 498 000 Ecu, οι ακόλουθες ποσότητες προϊόντων μπορούν να αποσυρθούν από την παρέμβαση για διανομή στο Βέλγιο:  - 2 500 τόνοι βουτύρου,  - 750 τόνοι βοείου κρέατος.  2. Οι ποσότητες και οι πόροι που έχουν ήδη χορηγηθεί για το 1990 στο Βέλγιο με την απόφαση 89/521/ΕΟΚ της Επιτροπής (1) περιλαμβάνονται στο άρθρο αυτό.  (1) ΕΕ αριθ. L 270 της 19. 9. 1989, σ. 15.»·  θ) το άρθρο 12 αντικαθίσταται από το ακόλουθο κείμενο:  «Άρθρο 12  1. Λαμβάνοντας υπόψη το ανώτατο όριο των 28 729 000 Ecu, οι ακόλουθες ποσότητες προϊόντων μπορούν να αποσυρθούν από την παρέμβαση για διανομή στη Γαλλία:  - 4 715 τόνοι μαλακού σίτου,  - 8 900 τόνοι σκληρού σίτου,  - 3 000 τόνοι βουτύρου,  - 4 350 τόνοι βοείου κρέατος.  2. Οι ποσότητες και οι πόροι που έχουν ήδη χορηγηθεί για το 1990 στη Γαλλία με την απόφαση 89/562/ΕΟΚ της Επιτροπής (2) περιλαμβάνονται στο άρθρο αυτό.  (2) ΕΕ αριθ. L 305 της 21. 10. 1989, σ. 34.».  Άρθρο 2  Η παρούσα απόφαση απευθύνεται στα κράτη μέλη.  Βρυξέλλες, 2 Αυγούστου 1990.  Για την Επιτροπή  Ray MAC SHARRY  Μέλος της Επιτροπής  (1) ΕΕ αριθ. L 352 της 15. 12. 1987, σ. 1.  (2) ΕΕ αριθ. L 352 της 15. 12. 1987, σ. 33.  (3) ΕΕ αριθ. L 263 της 9. 9. 1989, σ. 19.  (4) ΕΕ αριθ. L 10 της 12. 1. 1990, σ. 53.